钦定古今图书集成/明伦汇编/官常典/第714卷 > 王广
## 钦定古今图书集成/明伦汇编/官常典/第714卷 > 王广

按《前赵录》，“广字广之，不知何许人。永嘉之乱，聚族避
世，仕渊为西扬州刺史、鲁阳侯。”〈一作并州〉及聪嗣位，蛮贼
梅芳扇动山夷，攻围广城，一百二十日，外救不至，粮
食罄绝，鸡犬雀鼠，靡有孑遗。将士泣谓广曰：“将军忠
于本朝，故有今难，岂有背将军者哉！”城陷被擒，将士
相枕而死者五十人。〈一作五千〉